|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| OVO SAM JA (prva tema) | | | | | | | | |
| o - obrada/ v - vježba/ p - provjera RUJAN (19 sati) | | | | | | | | |
| redni broj sata | **nastavno područje** | **nastavna jedinica**  **/nastavne cjeline**  **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati**  **(ili dvosata)** | napomena (kratko obrazloženje o mogućim promjenama) |
| 2. | HRVATSKI JEZIK I KOMUNIKACIJA | Uvod u 1. cjelinu  **Ovo sam ja**  Moje dvije minute – vježba usmenoga izražavanja ***(***govorna vježba); predstavljanje predmetnom učitelju i učenicima: *Ovo sam ja* |  | 2 |  | Snalazi se i služi udžbenikom. Razgovara sa svrhom upoznavanja i predstavljanja samoga sebe u novim okolnostima. Oblikuje kratko izlaganje prema dobivenim uputama te organizirano govori prema jednostavnoj strukturi: uvod, središnji dio, završetak. Razgovjetno govori i točno intonira rečenice. | Upoznati učenike s načinom i planom rada u 5. razredu. Potaknuti učenike da se predstave u novome kontekstu te da uljudno slušaju sugovornike. | Svi su planirani sadržaji prilagođeni za učenike s nekim oblikom prilagodbe: metodom, izborom strategija poučavanja i primjera na kojima se usvaja ili uvježbava gradivo (istaknuto u pripravi za svaki nastavni sat). |
| 3. | KNJIŽEVNOST I STVARALAŠTVO | **Uvodni sat lektire** –popis, obveze, način obrade |  | 1 |  | Obrazlaže vlastite izbore književnoga teksta i na taj način sudjeluje u kreiranju popisa djela za cjelovito čitanje za tekuću nastavnu godinu. Predlaže i oblikuje plan čitanja književnih djela za cjelovito čitanje. | Motivirati učenike za čitanje i aktivno sudjelovanje u kreiranju popisa lektire. Potaknuti ih da sudjeluju u planiranju i predlažu način prezentiranja pročitanoga. |  |
| 4. | HRVATSKI JEZIK I KOMUNIKACIJA | **Ponavljanje jezičnih sadržaja 4. razreda** |  | 1 |  | Primjenjuje naučeno jezično gradivo nižih razreda: pisanje velikoga početnog slova, riječi s č*, ć, dž, đ, ije, je*. | Potaknuti učenika da funkcionalno rabi jezična znanja stečena od 1. do 4. razreda. |  |
| 5.  6. | HRVATSKI JEZIK I KOMUNIKACIJA | **Ponavljanje jezičnih sadržaja 4. razreda** |  | 2 |  | Prepoznaje imenice, glagole i pridjeve u jednostavnoj rečenici. Prepoznaje i razlikuje izjavnu, upitnu i uskličnu rečenicu. Tvori uvećanice i umanjenice prema zadanome modelu, točno oblikuje sadašnje, prošlo i buduće vrijeme, točno oblikuje i piše posvojne pridjeve. | Potaknuti učenika da funkcionalno rabi jezična znanja stečena od 1. do 5. razreda. |  |
| 7. | HRVATSKI JEZIK I KOMUNIKACIJA | **Početna provjera učeničkih postignuća** |  |  | 1 | Primjenjuje jezično znanje stečeno od 1. do 4. razreda u zadatcima objektivnoga tipa (A domena). | Provjeriti kod učenika usvojeno jezično gradivo / funkcionalnu primjenu na prototipnim i čestim primjerima i u čestim jezičnim situacijama. |  |
| 8. | HRVATSKI JEZIK I KOMUNIKACIJA | **Ispravak početne provjere učeničkih postignuća** |  | 1 |  | Uočava vlastite pogreške te ih ispravlja i pravilno oblikuje prema zadanoj uputi. | Osvijestiti učenicima pogreške i jezično gradivo koje nisu u potpunosti usvojili te ih potaknuti na ponavljanje gradiva u kojemu su uočene pogreške. |  |
| 9. | KNJIŽEVNOST I STVARALAŠTVO | **Enes Kišević, *Velik kao dijete*** | 1 |  |  | Uočava književnost kao umjetnost riječi. Upoznaje obilježja lirike te imenuje sva tri književna roda: epiku, liriku i dramu. | Potaknuti i motivirati učenike da obrazlažu doživljaj književnoga teksta. |  |
| 10. | KNJIŽEVNOST I STVARALAŠTVO | **Mladen Kušec, *Pozdrav*** |  | 1 |  | Izražava **doživljaj o književnome tekstu**. Primjenjuje temeljna književnoteorijska znanja: **stih**, **strofa**. Izražava vlastite osjećaje i stavove (o obraćanju drugima). | Potaknuti učenike na izražavanje i javnu objavu vlastitoga doživljaja književnoga teksta te na povezivanje sadržaja književnoga teksta sa stvarnošću koja ga okružuje. |  |
| 11. | HRVATSKI JEZIK I KOMUNIKACIJA | **Riječi** | 1 |  |  | Razlikuje pojam jednoznačne i višeznačne riječi. Uočava da značenje riječi ovisi o ostalim riječima u rečenici. Samostalno navodi primjere jednoznačnih i višeznačnih riječi služeći se rječnikom. | Osvijestiti učeniku jezičnu raznolikost hrvatskoga jezika: moguća značenja riječi u različitom kontekstu. |  |
| 12. | KNJIŽEVNOST I STVARALAŠTVO | **Sanja Pilić, *Zaposlena jesen*** | 1 |  |  | Prepoznaje temeljna žanrovska obilježja proznoga teksta i epike kao književnoga roda. Komentira i obrazlaže/argumentira vlastiti doživljaj i zaključuje o uočenim vrijednostima književnoga teksta te ih povezuje sa stvarnošću. | Usmjeriti učenike na prepoznavanje temeljnih obilježja proznoga teksta i epike kao književnoga roda.  Poticati ih na argumentirano iznošenje vlastitog doživljaja. |  |
| 13. | HRVATSKI JEZIK I KOMUNIKACIJA | **Prepričavanje proznoga teksta**  (Sanja Pilić, *Zaposlena jesen* ili ulomak po izboru učitelja)– govorna vježba |  | 1 |  | Prepričava poslušani tekst na temelju kratkih bilježaka. Funkcionalno rabi riječi, sintagme i rečenice u skladu s dinamikom prepričavanja. | Osvijestiti učenicima važnost bilježaka za prepričavanje poslušanoga teksta. |  |
| 14. | HRVATSKI JEZIK I KOMUNIKACIJA | **Veliko početno slovo** | 1 |  |  | Razlikuje opće i vlastite imenice te primjenjuje prvo pravilo o pisanju velikoga početnog slova u jednorječnim i višerječnim imenima: vlastite imenice, posvojne pridjeve, zemljopisna imena u bližem okružju te imena kontinenata, država, naseljenih mjesta i naroda. | Usmjeriti učenike na pravilnu primjenu pravila o pisanju velikoga početnog slova. |  |
| 15. | HRVATSKI JEZIK I KOMUNIKACIJA | **Veliko početno slovo** |  | 1 |  | Primjenjuje pravopisna pravila na konkretnim primjerima i u vlastitom pisanom izražavanju. Služi se pravopisnim priručnicima sa svrhom poštivanja pravopisne norme. | Uputiti učenike na pravilnu uporabu pravopisnih priručnika sa svrhom poštivanja pravopisne norme. |  |
| 16. | KNJIŽEVNOST I STVARALAŠTVO | **Dobriša Cesarić, Jesen Književni kalendar** | 1 |  |  | Izražava doživljaj o književnome tekstu. Primjenjuje temeljna književnoteorijska znanja: **književni rod**, motiv, pjesnička slika, **strofa**. Izražava vlastite osjećaje i stavove (o obraćanju drugima). | Potaknuti učenike na izražavanje i javnu objavu vlastitoga doživljaja književnoga teksta te na povezivanje sadržaja književnoga teksta sa stvarnošću koja ga okružuje. |  |
| 17.  18. | HRVATSKI JEZIK I KOMUNIKACIJA | **Pravopisni listić s ispravkom** |  | 1 | 1 | Piše ogledne i česte riječi koje su dio njegova aktivna rječnika u kojima su glasovi *č, ć, dž, đ, ije/je/e*, uporabljene u kontekstu. | Osvijestiti učenicima važnost poštivanja pravopisne norme kao dijela kulture pisanja, ali i opće kulture. |  |
| 19. | KNJIŽEVNOST I STVARALAŠTVO | **Darko Macan, *Knjige lažu*** |  | 1 |  | Izražava doživljaj o književnome tekstu. Komentira i obrazlaže/argumentira vlastiti doživljaj. Prepoznaje pripovjedne tehnike: pripovijedanje, opisivanje i dijalog. | Uputiti učenike da uočavaju temeljna obilježja proznoga teksta i epike kao književnoga roda te osvijeste ulogu pripovjednih tehnika u doživljaju proznoga teksta.  Poticati učenike na argumentirano iznošenje vlastitoga doživljaja. | Povezati s posjetom knjižnici. |